projecte-aina/catalan_government_crawling huggingface dataset:
SMART-MR és un projecte que vol afavorir la transició a un futur urbà de baixes emissions de carboni.
L'objectiu del projecte és donar suport a les autoritats locals i regionals proporcionar mesures sostenibles per aconseguir un transport i mobilitat resilient i de baixes emissions a les àrees metropolitanes.
El projecte se centra en el transport i la mobilitat en les zones urbanes, concretament en les àrees metropolitanes, i en els reptes que presenten la congestió i emissions de gasos d'efecte hivernacle a l'hora de garantir unes condicions de vida saludables per als ciutadans i un ambient favorable per a les empreses.
SMART-MR està finançat pel programa Interreg Europe que s'encarrega de donar solucions per millora una política regional.
El projecte està cofinançat al 75% i té un pressupost de 2.215.559 euros i un durada de cinc anys.
La posada en pràctica del model de superilla, al districte de Sant Martí de la ciutat de Barcelona, com a projecte pilot ha estat escollit, juntament amb d'altres, com a bona pràctica pel programa Interreg Europe.
Una superilla es concep com a una unitat urbana constituïda per la suma de diversos blocs d'habitatges on es mantenen els carrers per recuperar l'espai públic per als vianants.
Aquesta idea innovadora contribueix a la pacificació i a l'assoliment d'una mobilitat més sostenible a la ciutat de Barcelona.
plans d'actuació que inclouran temes com la planificació participativa en el transport, la creació de plans de mobilitat, la planificació de la logística de baixes emissions, els nodes de transport, l'economia col·laborativa i la gestió del transport.
L'AMB participarà en els tallers d'intercanvi de bones pràctiques i desenvoluparà un Pla de mobilitat urbana sostenible a partir de les seves competències i del Pla metropolità de mobilitat urbana.
El Projecte EUREST-PLUS, acrònim del seu títol en anglès European Regulatory Science on Tobacco: Policy implementation to reduce lung diseases té com a objectiu general monitoritzar i avaluar l'impacte de la implementació de la Directiva Europea de Productes del Tabac (TPD) de la Unió Europea (UE), en el context de la ratificació del Conveni Marc de Control del Tabac (CMCT) de l'Organització Mundial de la Salut (OMS)
El projecte EUREST-PLUS està liderat per l' European Network for Smoking Prevention amb la participació del equip de recerca de la Unitat de Control de Tabac de l'Institut Català d ́Oncologia/Institut d'Investigació Biomèdica de Bellvitge (ICO-IDIBELL).
El consorci de recerca està format per 13 grups d'universitats, centres de recerca i associacions no governamentals.
L'equip de la UCT de l'ICO-IDIBELL contribuirà en el disseny i implementació de l'agrupació espanyola, així com en l'obtenció de resultats d'aquest equip, de la combinació de les agrupacions europees i de les dades provinents de l'enquesta Eurobaròmetre.
El projecte té una durada de tres anys i rebrà 2,3 milions d'euros de finançament de la UE en el marc del Programa Horizon 2020.
El projecte INNOVA4TB, acrònim derivat del seu nom en anglès Innovation in Tuberculosis, impulsat i coordinat pel Grup de recerca d'innovació en infeccions respiratòries i diagnòstic de la tuberculosi, que lidera a l'Institut Germans Trias i Pujol (IGTP), el Dr.
José Domínguez, juntament amb la Dra.
Es projecte disposa de més d'un milió d'euros de finançament de la convocatòria de l'any 2018 de les Accions Marie Skłodowska-Curie (MSCA).
Concretament es tracta d'un ajut RISE ( Research and Innovation Staff Exchange ), en el marc del programa Horizon 2020 de la Unió Europea, que promou la mobilitat de personal investigador arreu del món.
El projecte té per objectiu potenciar i consolidar la recerca col·laborativa, entre països i sectors, i teixir una xarxa de recerca de qualitat i transnacional en el camp del diagnòstic i el maneig clínic de la tuberculosi.
Durant els propers 4 anys, personal investigador i tècnic de diverses institucions i països treballaran en aquest projecte.
En el projecte hi ha implicades 12 institucions, incloent hospitals, centres de recerca i empreses privades, de 6 països diferents (Espanya, Ucraïna, Moldàvia, Suècia, Alemanya i Xile), totes coordinades des de l'IGTP.
L'objectiu del projecte Smart Finance, busca millorar i facilitar l'accés al finançament per a emprenedors, microempreses i pimes, tot utilitzant una plataforma online, creada pels socis d'aquest projecte, que contingui totes les opcions de finançament públic i privat, disponibles per a actors econòmics dins de les regions on s'implementa el projecte.
Tanmateix, el projecte també proporciona orientació i ajuda en els processos de sol·licitud, així com realitzar diagnòstics dels mecanismes i contextos financers de cada empresa per donar ajuda personalitzada d'acord amb les seves fortaleses i debilitats.
La coordinació del projecte Smart Finance va a càrrec de Cambra de Comerç d'Oviedo i té com a socis la Cambra de Barcelona, el Consell de Cambres de Comerç de Valencia, el Instituto para la Competitividad Empresarial de Castilla y León, la Cambra de Comerç Nouvelle-Aquitaine (França), l'Associació Nacional d'Innovació (Portugal), l'Associació Nacional de Joves Empresaris – ANJE (Portugal) i la Fundación Universidad San Jorge.
El projecte està cofinançat pel Programa de Cooperació Territorial de l'Espai Sud-oest Europeu (INTERREG-SUDOE), que dóna suport al desenvolupament regional a través del cofinançament de projectes transnacionals mitjançant el Fons Europeu de Desenvolupament Regional (FEDER).
Té una taxa de cofinançament del 75% i el seu pressupost global és de 1.344.933,34 €.
El Departament de Cultura de la Generalitat de Catalunya participa en el projecte d'agermanament institucional (programa Twinning ) amb el Ministeri de Cultura i Comunicació del Marroc.
El Ministeri de Cultura francès és el soci principal d'aquest agermanament, que també compta amb la participació de l'Autoritat italiana de regulació del sector de la comunicació ( Autorità per le Garanzie nelle Comunicazioni - AGCOM).
La Generalitat de Catalunya participa en aquest agermanament a través de l'Arxiu Nacional de Catalunya (ANC) i de l'Institut Català de les Empreses Culturals (ICEC).
L'ANC dona suport en la conservació i digitalització del fons de l'arxiu del Ministeri de Cultura i la Comunicació marroquí. per modernitzar la fototeca oficial.
El fons del Ministeri de Cultura i Comunicació del Marroc està format per unes 800.000 imatges datades des dels anys 50 fins a l'actualitat
L'Arxiu Nacional de Catalunya desplaçarà tècnics seus per assessorar en la gestió i en la digitalització del seu fons
La participació de l'Arxiu Nacional de Catalunya (ANC) en aquest agermanament es basa en la seva experiència en la conservació i tractament de nombrosos fons fotogràfics de gran volum, alguns dels quals amb continguts institucionals i protocol·laris semblants als del Ministeri de Cultura i Comunicació de Marroc.
L'ANC treballarà amb la Direction du Portail National el de la Communication marroquina i la seva tasca se centrarà, fonamentalment, en aspectes com la preservació i conservació, l'organització del fons, el tractament documental, la digitalització i la seva difusió.
També s'abordaran aspectes jurídics sobre drets d'autor i de propietat intel·lectual, així com les normatives i estàndards internacionals per a la preservació, conservació, descripció i difusió de les imatges fotogràfiques.
El Departament de Cultura a més de participar, a través de l'Arxiu Nacional de Catalunya, en la conservació i digitalització del fons de l'arxiu del Ministeri de Cultura i la Comunicació marroquí, també col·laborarà amb el Centre Cinématographique Marocain (CCM).
D'una banda, tècnics del Centre de Conservació i Restauració de la Filmoteca de Catalunya assessoraran al CCM sobre la conservació, restauració i digitalització del seu fons audiovisual, i de l'altra, tant l'Institut Català de les Empreses Culturals (ICEC) com la Filmoteca de Catalunya explicaran els seus models de suport al sector de l'audiovisual i ajudaran en la reorganització de l'estructura i la planificació estratègica del CCM.
L'ICEC, per la seva banda, desenvolupa la seva acció a través del Centre de Conservació i Restauració de la Filmoteca de Catalunya, que proporciona assessorament al Centre Cinématographique Marocain (CCM) sobre la conservació, restauració i digitalització del seu fons audiovisual.
Així mateix, defineixen els models de suport al sector de l'audiovisual i treballen conjuntament en la reorganització de l'estructura i la planificació estratègica del CCM.
El projecte d'agermanament té una durada de 24 mesos (2018-2020) i està finançat pel programa l'Instrument de Veïnatge (ENI) de la Unió Europea amb un import d'1.500.000 d'euros.
La meva ciutat, el meu vot és un projecte de l'Ajuntament de Barcelona que aborda:
La principal eina del projecte és una campanya de mobilització de 15.000 nous votants de la UE per a les eleccions locals de 2019 a Barcelona.
Les activitats del projecte son:
El projecte disposa d'un pressupost de 242.304,06 euros dels quals 192.000 euros estan cofinançats pel programa Ciutadania, Igualtat i Drets (REC) i té una durada de dos anys.
La consultora DFC especialitzada en el sector financer en projectes de cooperació al desenvolupament ha guanyat un contracte d'assessorament sobre finançament innovador en cooperació al desenvolupament (lot 6).
Aquest lot forma part d'un contracte marc múltiple de serveis sobre assessorament tècnic en la implementació de l'ajut exterior de la UE en benefici de tercers països que reben aquest ajut.
El contracte marc permet a diversos licitadors sol·licitar lots de contractació, per un període inicial de 2 anys, amb possibilitat de 2 anys addicionals com a màxim.
La convocatòria del contracte marc publicada per la DG de Cooperació Internacional i Desenvolupament (DEVCO), de l'any 2017, va comptar amb un pressupost de 650 milions d'euros.
L'assessorament que ha de realitzar DFC consisteix en els següents activitats:
Aquest contracte està finançat pels diferents programes d'ajut exterior de la UE o pel Fons Europeu de Desenvolupament (EDF).
L'any 1977 va començar a Suècia el projecte de VIRTUE, una iniciativa a nivell nacional en l'àmbit de les ciències marines destinat a escoles.
El principal objectiu del projecte és expandir el projecte per Europa a més de desenvolupar eines innovadores, digitals i pràctiques per a augmentar la qualitat de l'ensenyament de les ciències naturals usant exemples basats en l'oceà.
La metodologia del projecte és simple i de baix cost, i es basa en la col·locació d'uns discos, semblants a un CD al mar durant un període de temps determinat per a així observar quines espècies d'animals i algues creixen en els mateixos.
El projecte compta amb vuit socis:
Col·legi Daina Isard d'Olesa de Montserrat
El projecte està cofinançat pel fons europeu Erasmus+.
El projecte JIF2LAND ha dut a terme el disseny innovador, la fabricació i lliurament de totes les eines necessàries per al muntatge de les ales de flux laminar dins el projecte BLADE ( Breakthrough Aircraft Demonstrator in Europe ).
BLADE és una iniciativa liderada per Airbus, dins el programa europeu Clean Sky que ha tingut com a objectiu avaluar la tecnologia d'ala de flux laminar en avions comercials per reduir el consum de combustible i, en conseqüència, la petjada mediambiental de l'aviació.
BLADE ha permès evolucionar la tecnologia de les ala de flux laminar i realitzar la validació del concepte mitjançant proves de vol en un Airbus A340, el primer avió comercial d'assaig del món amb una ala de flux laminar.
L'adopció d'aquesta tecnologia en avions comercials d'Airbus permetrà una reducció considerable de la fricció de l'ala i fins a un 5% de l'emissió de CO2.
El projecte JIF2LAND, realitzat pel consorci format per l'empresa Aritex i Eurecat, ha desenvolupat tots els estris i les eines necessàries per al desmuntatge de les ales originals de l'Airbus i el muntatge de les ales de flux laminar per realitzar les proves de vol, des la fase conceptual fins a l'entrega.
Per a això, Aritex i Eurecat s'han desenvolupat processos eficients d'utillatge d'utilització única per acoblar i desacoblar les ales de flux laminar BLADE al A340.
La tecnologia de les ales de flux laminar utilitzades en l'Airbus A340, en el marc de la iniciativa BLADE, ha estat premiada en la categoria de tecnologia comercial a l'Aviation Week Laureate Awards.
El projecte transfronterer APTITUDE té com objectiu posar en pràctica, a la zona transfronterera dels pirineus, un projecte de prevenció de la discapacitat en les persones grans mitjançant la creació d'una xarxa per promoure l'assistència, la formació, la recerca i la innovació en el camp de la gerontologia.
L'Alt Urgell, Reus, Badalona, el Ripollès i el Baix Ebre participaran en la prova pilot del projecte europeu APTITUDE.
El projecte està alineat i es desenvolupa de manera coordinada amb el Pla de prevenció de discapacitat en persones grans fràgils previst al Pla de Salut 2016-2020.
En l'àmbit de Catalunya, a més, són membres associats el Servei Català de la Salut (CatSalut) i la Fundació TIC Salut Social.
El projecte disposa d'un pressupost de 2 milions d'euros.
APTITUDE, va ser aprovat a la segona convocatòria del programa Interreg POCTEFA 2014-2020 orientat a reforçar la integració econòmica i social del territori fronterer d'Espanya, França i Andorra entre actors del sector públic i privat de la zona de cooperació.
Representants de centres d'investigació i experts de diferents països europeus es van reunir a Barcelona per posar en marxa el projecte EUCANCan.
Aquest projecte, finançat per la Comissió Europea mitjançant el programa de recerca Horizon 2020 i el Canadian Institute of Health research, té per objectiu la reutilització i la posada en comú de dades de diferents tipus de càncer per a la recerca biomèdica.
Hi participen hospitals, centres de recerca i experts en dret de França, Alemanya, Holanda, Espanya i Canadà.
A més del Barcelona Supercomputing Centre (BSC), coordinador del projecte, també hi participen quatre centres catalans: el Centre per a la Regulació Genòmica, l'Institut Català d'Oncologia, l'Institut d'Investigacions Biomèdiques August Pi i Sunyer, i l'Institut de Recerca Oncològica Vall d'Hebron.
El volum de dades genòmiques relacionades amb el càncer ha crescut de forma exponencial durant els darrers anys, però sense una coordinació entre centres, l'acumulació massiva de dades no ha comportat, fins avui dia, nous descobriments.
Precisament per aquest motiu, l'EUCANCan pretén acabar amb aquestes dinàmiques a partir de l'homogeneïtzació i l'estandardització de les bases de dades dels centres que participen en el projecte, així com l'establiment de mètodes i processos que permetin fer un ús més eficient de les dades.
Està previst que durant els primers quatre anys del projecte es processin i proporcionin a la comunitat científica entre 30.000 i 35.000 mostres de pacients de diferents classes de càncer provinents dels diferents centres involucrats en el projecte, que com s'ha demostrat en informes recents del BSC, crearan grans oportunitats de nous descobriments partint de dades genòmiques relacionades amb el càncer.
És la primera convocatòria d'ajuts previstos per la UE en el marc del programa de treball per a 2019 del Mecanisme Connectar Europa (CEF, en anglès) en l'àmbit de les telecomunicacions.
Té per objectiu finançar els projectes presentats per entitats de tots els Estats membres de la UE, com també d'Islàndia i Noruega, en els àmbits següents:
El 7 de març tindrà lloc un Infoday sobre les possibilitats de finançament en el marc d'aquesta convocatòria.
Les noves tecnologies com la intel·ligència artificial, robòtica, big data, blockchain i impressió 3D, s'han convertit en temes d'alta rellevància en matèria de desenvolupament industrial.
El següent contracte té com a objectiu obtenir, a través d'un estudi, un resum quantitatiu fiable a nivell de tots els estats membres sobre l'estat de les noves tecnologies.
La realització de l'estudi es durà terme en dues fases:
Les dades obtingudes en aquest estudi contribuiran al DESI 2020, un índex que recull indicadors rellevants sobre el rendiment digital i fa un seguiment a la evolució dels estats membres de la UE en la competitivitat digital.
L'estudi està finançat pel programa Horizon 2020 de la UE.
En el marc de la Setmana Europea d'Alfabetització Mediàtica, la Comissió Europea obre una convocatòria de projectes inspiradors i impactants en l'àmbit de l'alfabetització mediàtica.
Els projectes elegibles s'avaluen en funció dels criteris de selecció següents:
Els set primers candidats seleccionats seran convidats a presentar els seus projectes davant un jurat format per experts i representants de la Comissió el 19 de març de 2019 a Brussel·les a la conferència d'alt nivell de l'European Media Literacy Week.
Al final de la conferència, la Comissió premiarà els projectes més interessants, distribuint tres premis sobre Alfabetització Mediàtica, un en cadascuna de les categories següents:
EOValue és un projecte de 3 anys (2018-20) finançat pel programa de recerca H2020 i implementat pel Joint Research Centre i la DG d'Innovació i Recerca.
EOValue posa en marxa una convocatòria oberta per al desenvolupament d'aplicacions innovadores que integrin conjunts de dades obertes i/o serveis en línia, i la creació de nous indicadors en els àmbits mediambiental i social.
Amb aquestes aplicacions es busca donar suport a la iniciativa EuroGEOSS (Global Earth Observation System of Systems) i, en particular, als Objectius de Desenvolupament Sostenible de la ONU, al Marc Sendai per a la reducció del risc de desastres, i a l'Acord de París sobre el canvi climàtic.
Es consideraran també altres àmbits d'aplicació, ja que tracten grans temes ambientals o socials a escala geogràfica.
Les aplicacions que facin ús de les API (Interfícies de Programació d'Aplicacions) públiques per accedir a dades o serveis oberts tindran una consideració més favorable; així com les aplicacions desenvolupades amb els serveis d'accés a dades i informació del Programa Copernicus (DIAS) o l'European Open Science Cloud, o que facin ús de tècniques d'Intel·ligència Artificial per afegir valor a les dades, també es tindran en compte.
Totes les aplicacions han d'abordar clarament les següents quatre preguntes:
Els vint millors candidats rebran contractes del Joint Research Center de la Comissió Europea de 13.500 euros per desenvolupar les sol·licituds addicionals i portar-los a l'etapa de primer llançament públic dins dels tres mesos posteriors a la signatura dels contractes.
Els guanyadors també seran convidats a presentar les seves propostes en un esdeveniment internacional coorganitzat per la Comissió Europea.
Això donarà visibilitat als equips guanyadors i oferirà oportunitats per a un major desenvolupament.
L'objectiu d'aquest contracte és donar suport als esforços de la Unió Europea per l'enfortiment de la capacitat de recollida de dades terrestres sobre biodiversitat en els paisatges agrícoles.
Això es realitzarà a través de la metodologia de seguiment de la biodiversitat en els paisatges agrícoles, desenvolupada a través d'un treball contractual previ, així com la preparació del terreny per a una futura aplicació més àmplia de la metodologia.
El resultat d'aquest treball, una sòlida metodologia i eines per a la recollida de dades sobre biodiversitat, donarà suport a una millor avaluació dels impactes de les polítiques de la Unió Europea sobre biodiversitat i la seva contribució per frenar la seva pèrdua.
La durada màxima del contracte és de 17 mesos.
Aquesta nova iniciativa conjunta té com a objectiu establir un hub de coneixement sobre seguretat alimentària i nutricional i oferir la possibilitat de connectar investigadors amb altres iniciatives existents i actors rellevants en l'àrea de recerca sobre seguretat alimentària i nutricional.
L'objectiu general és fomentar la col·laboració i la creació de xarxes transnacionals i multidisciplinàries per accelerar i gestionar l'impacte del canvi climàtic en la composició nutricional dels aliments i proposar estratègies d'adaptació i mesures per garantir la seguretat alimentària i nutricional.
En la iniciativa hi participen agències de finançament de 9 països diferents que reuniran grups de recerca de diverses disciplines per formar un consorci internacional.
El hub del coneixement s'implementarà en un procediment de tres passos, que comença amb una convocatòria d'Expressió d'interès (EoI).
Els investigadors interessats hauran de presentar una EoI manifestant la voluntat i la capacitat del(s) sol·licitant(s) d'ingressar al hub com a membre actiu i contribuent.
La preselecció dels membres serà realitzada per les respectives organitzacions de finançament nacionals, i per tant es recomana als investigadors escriure al seu contacte nacional per verificar els criteris d'elegibilitat.
El hub serà finançat per un període de fins a tres anys.
L'elegibilitat dels costos, així com el pressupost màxim per l'aspirant està subjecte a la normativa nacional de les organitzacions de finançament individuals.
La Comissió Europea té com a objectiu abordar la seguretat alimentària i nutricional (FNS) amb polítiques de recerca i innovació mitjançant un enfocament sistèmic anomenat estratègia FOOD2030.
El hub de coneixement sobre seguretat alimentària i nutricional s'ha posat en marxa pel JPI HDHL, en col·laboració amb JPI OCEANS i els socis de FACCE-JPI, i s'executa sota el paraigües de l'ERA-Net Cofund de l'Horizon 2020.
L'objecte d'aquesta licitació és contractar els serveis propis d'un assessorament jurídic extrajudicial integral en el marc del programa de cooperació transfronterera entre Espanya, França i Andorra (POCTEFA 2014-2020), finançat amb càrrec del FEDER.
A tal d'exemple, els serveis requerits són:
La Comunitat de Treball dels Pirineus (CTP) neix l'any 1983 sota l'impuls del Consell d'Europa, la voluntat del qual era crear als Pirineus una estructura de cooperació transfronterera similar a les que existeixen al nivell de les altres fronteres europees.
L'any 2005, la CTP es dota d'un Consorci, entitat jurídica de dret públic espanyol, oferint-li un nou impuls d'intervenció sobretot en favor de la gestió de fons i dels programes europeus.
Creat el 2005 pel Consell d'Europa i la Comissió Europea, el premi "Crystal Scales of Justice" està destinat a descobrir i destacar pràctiques innovadores i eficients sobre el funcionament de la justícia, els procediments judicials i l'organització dels tribunals.
Per ser elegibles, les pràctiques han d'haver estat implementades recentment i han de ser fàcilment utilitzables per altres estats o jurisdiccions.
La seva eficiència ha de ser mesurable.
El premi "Crystal Scales of Justice" serà presentat al guanyador i al Consell d'Europa, si és possible, durant l'acte principal organitzat el 25 d'octubre a Oslo en el marc del Dia Europeu de la Justícia.
Dos representants de cada institució o organització dels plans proposats estaran convidats a assistir a la cerimònia d'adjudicació del premi.
Hi haurà també tres altres projectes guardonats amb menció especial.
La convocatòria 2019 està oberta als tribunals, als col·legis d'advocats, a les organitzacions no governamentals i a qualsevol altre òrgan que s'ocupi dels assumptes judicials.
El premi està organitzat per la Comissió Europea per a l'Eficiència de la Justícia (CEPEJ) del Consell d'Europa.